projecte-aina/catalan_government_crawling huggingface dataset:
Objectiu: intercanviar personal investigador i d'innovació per promoure la col•laboració internacional i intersectorial i l'intercanvi d'idees entre el món de la recerca i l'empresa
Dintre de les accions Maria Sklodowska-Curie hi ha la línia RISE (Research & Innovation Staff Exchange) que va adreçada a organitzacions del sector acadèmic i no acadèmic (en particular pimes) basades a Europa (Estats Membres o països de l'Àrea Europea de Recerca) i de fora d'Europa.
Es proporciona assistència per al desenvolupament d'associacions en forma de projecte conjunt de recerca i d'innovació.
Està orientat a l'intercanvi de coneixements a través de la mobilitat internacional i intersectorial de personal investigador i d'innovació (intercanvis) amb un mecanisme de retorn incorporat.
Les organitzacions que formen part de l'associació contribueixen directament a la implementació d'un projecte conjunt de recerca i d'innovació mitjançant la l'allotjament del personal elegible.
RISE hauria d'explotar les competències complementàries de les organitzacions participants, així com altres sinèrgies, i permetre activitats de networking, organització de tallers i conferències per facilitar l'intercanvi de coneixements, noves adquisicions de competències i desenvolupament professional per als membres del personal de recerca i innovació.
Els intercanvis poden ser tant per a investigadors experimentats com per els que estan a l'inici de la seva carrera, i també poden incloure personal administratiu, directiu i tècnic directament implicat en les activitats de recerca i innovació.
Objectiu: formar una nova generació d'investigadors creatius, emprenedors i innovadors, capaços d'afrontar els reptes actuals i futurs i convertir els coneixements i idees en productes i serveis per a beneficis econòmics i socials
Aquesta xarxa elevarà l'excel·lència i l'estructura de la recerca, així com també la formació doctoral a Europa.
ITN dóna suport a programes conjunts de doctorat o de formació en recerca, implementats per associacions d'universitats, institucions de recerca, infraestructures de recerca, negocis, pimes i altres actors socioeconòmics d'Europa i més enllà.
Aquestes associacions poden agafar les següents formes:
Per tal de millorar l'accés a l'ocupació dels investigadors, la formació ha d'estar complementada amb accés de cada investigador al mon no acadèmic.
Es donarà suport a mòduls de formació que fomentin la cultura de ciència oberta.
En aquest sentit, els investigadors han de rebre formació amb noves eines digitals.
El club granollerí AE Carles Vallbona és el primer club de voleibol de l'estat espanyol que lidera un projecte de carrera dual amb l'objectiu de compaginar els estudis i l'esport femení.
El projecte DONA té l'objectiu de compaginar els estudis i l'esport femení per evitar l'abandonament de la pràctica esportiva del voleibol a causa dels estudis, intentat millorar el rendiment acadèmic de les jugadores i transmetent valors esportius i educatius.
El pressupost del projecte és de 372.806 euros.
DONA està format per tres clubs de voleibol:
A més, també hi participen tres universitats d'Eslovènia, Amsterdam i Malta respectivament.
A finals del mes de gener, una delegació del club de Granollers farà la primera reunió de treball a Marsella amb la resta de participants del projecte.
El projecte està cofinançat amb el programa Erasmus+ Sport.
El programa Erasmus+ en l'àmbit esportiu té per objectiu generar, compartir i difondre experiències i coneixements sobre diferents aspectes que afecten l'esport a nivell europeu.
També es persegueix incrementar la participació en l'esport i l'activitat física i de voluntariat.
El projecte RaiSE té per objectiu millorar les polítiques públiques de suport a les empreses socials i del tercer sector a partir de l'intercanvi d'experiències i bones pràctiques.
ACCIÓ, l'agència per a la competitivitat de l'empresa, és l'ens català que liderarà el projecte, que comptarà amb la participació d'altres regions d'Itàlia, Hongria, Àustria, Irlanda i Suècia.
RaiSE - Enhancing social enterprises competitiveness through improved business support policies - té una durada de 4 anys i mig, un pressupost de gairebé 1'5 M€ i un cofinançament per part del programa de cooperació interregional Interreg Europe.
La voluntat del projecte és que les regions participants comparteixin i intercanviïn bones pràctiques i experiències en el camp de les polítiques públiques de suport a les empreses socials i del tercer sector.
D'aquesta manera, la fita és que l'any 2019 les regions elaborin un pla d'acció amb mesures concretes que permeti a les empreses d'aquest àmbit ser més competitives a través de la internacionalització i la innovació, entre d'altres, i que durant els dos anys següents es duguin a terme el seguiment i l'avaluació d'aquestes noves polítiques.
Hi col·laboren 7 socis, 6 regions que implementaran accions i una d'assessora:
El projecte preveu dur a terme activitats com ara:
La Direcció General d'Administració Local del Departament de Presidència ha publicat la segona convocatòria dels Projectes d'Especialització i Competitivitat Territorial (PECT).
Poden ser membres del PECT les entitats següents:
Les entitats beneficiàries del PECT, l'entitat representant i les entitats sòcies són responsables d'iniciar i executar les operacions seleccionades, pagar-les i justificar-les en els terminis establerts.
El PECT ha d'estar format per un mínim de 4 membres, entre les entitats sòcies i les entitats participants no beneficiàries, inclosa l'entitat representant.
Els ajuntaments i els consells comarcals únicament poden actuar com a entitat representant d'un PECT.
Una mateixa entitat beneficiària, pot ser-ho, com a màxim, de cinc PECT.
La dotació màxima d'aquesta convocatòria és de 43.172.063,00 euros, els quals provenen del PO FEDER de Catalunya 2014-2020.
Els imports per eixos prioritaris que es podran concedir són els següents:
La taxa màxima de cofinançament de la despesa elegible és del 50%.
La secretaria tècnica del Programa de Cooperació Territorial Espanya-França-Andorra POCTEFA ha publicat la tercera i última convocatòria de projectes pel període 2014-2020.
A la convocatòria es podran presentar projectes de cooperació territorial per a la consolidació de la integració econòmica i social de la zona transfronterera entre França, Espanya i Andorra i estarà organitzada en una única fase d'aprovació de projectes.
Estarà oberta a projectes que els seus objectius coincideixin amb tots els eixos del programa, excepte el 6c de l'eix 3 (Valoritzar el patrimoni natural i cultural mitjançant enfocaments conjunts de desenvolupament sostenible), aquests són:
Eix 1: Dinamitzar la innovació i la competitivitat
Eix 2: Promoure l'adaptació al canvi climàtic i la prevenció i gestió de riscos
Eix 3: Promoure la protecció, la valorització, l'ús sostenible dels recursos locals
Eix 4: Afavorir la mobilitat de béns i de persones
Eix 5: Reforçar les competències i la inclusió als territoris
La taxa de cofinançament de les activitats és de 65%, amb un màxim de despeses elegibles 80.000 euros per projecte.
INTERREG POCTEFA és un programa orientat a reforçar la integració econòmica i social del territori fronterer d'Espanya, França i Andorra.
El Programa es dirigeix als actors del sector públic i privat de la zona de cooperació.
Poden ser beneficiaris: organismes públics, empreses, agències de desenvolupament, agrupacions, associacions, fundacions, cambres de comerç o centres d'ensenyament entre d'altres.
La Universitat de Girona (UdG) participa com a soci del projecte MITOMED+ finançat amb 2,25 M€ a càrrec del Fons Europeu de Desenvolupament Regional (FEDER) en el marc del programa de cooperació transnacional Interreg MED (2014-2020).
El principal objectiu d'aquest projecte és promoure la sostenibilitat i la responsabilitat en el turisme marítim i costaner.
Per assolir aquest objectiu, el projecte treballarà per augmentar el coneixement i el diàleg social en cada regió sòica aconseguint una millora en la presa de decisions i en la planificació del turisme a cada nivell de destinació.
Per assolir aquest objectiu, la UdG treballa específicament amb els municipis de Torredembarra, Sitges i Sant Antoni de Calonge.
El Govern ha aprovat la participació de Catalunya en el projecte europeu, que té per objectiu identificar bones pràctiques que propiciïn l'entorn per la millora de la competitivitat empresarial, oferint eines intel·ligents que possibilitin de forma fàcil i àgil la creació d'empreses
La voluntat és continuar avançant en noves eines tecnològiques que possibilitin serveis proactius de l'administració.
El projecte es focalitza en startups de base tecnològica, tot i que la intenció és aplicar els resultat al conjunt del sector empresarial català
L'actualitat està marcada per canvis ràpids en la tecnologia, digitalització, canvi climàtic, economia circular i noves formes de treballar.
És per això que es necessiten idees innovadores per assegurar una formació vocacional que no només sigui capaç d'adaptar-se als canvis, sinó que estigui al capdavant liderant-los.
L'objectiu de la present convocatòria finançada pel programa Erasmus+ és donar suport a l'establiment i desenvolupament d'una plataforma de Cooperació Transnacional dels Centres d'Excel·lència Professional (CoVEs) per connectar els centres que operen en un context local a escala europea.
La finalitat és implementar una dimensió europea a la formació d'excel·lència professional en dos nivells:
El projecte ha d'incloure accions que combinin les activitats següents:
Per poder participar les entitats interessades hauran de formar un partenariat amb un mínim de 8 socis, 4 dels quals deuen estar establerts en països que participen en el programa Erasmus+ (incloent-hi 2 estats membres de la UE).
Cada país representat al partenariat ha d'incloure almenys:
La subvenció màxima que cada projecte podrà rebre serà de 4 milions d'euros.
La secretaria permanent de la iniciativa Accions Urbanes Innovadores (UIA) ha publicat la cinquena convocatòria per a projectes pilot que identifiquin i donin solucions innovadores a reptes urbans per a un desenvolupament urbà sostenible.
Els projectes han de ser: innovadors, participatius, transferibles, de qualitat i mesurable.
- Maximitzar les sinergies entre les mesures d'energia / clima i la qualitat de l'aire a nivell local.
- Mesures d'urbanisme, mobilitat, energia i informació per orientar a reduir l'exposició a la contaminació de l'aire.
- Ús de mesures indicatives de la qualitat de l'aire per complementar les estacions oficials de control de la qualitat de l'aire.
- Mesures d'acceptació pública de polítiques de qualitat de l'aire.
- Bones pràctiques de governança multinivell i multidepartamentals.
· Canvi demogràfic: adaptació a la disminució demogràfica, revertir les tendències demogràfiques i atreure activitats econòmiques i residents rellevants per a un desenvolupament urbà sostenible per contrapesar els efectes de la disminució demogràfica.
· Economia circular: solucions innovadores per a:
- La reducció de plàstics i altres contaminants, com ara productes farmacèutics en residus urbans i aigües residuals per a una gestió més circular de l'aigua urbana.
· Cultura i patrimoni cultural: accessibilitat i participació en la cultura i el patrimoni cultural que poden tenir un impacte positiu en el creixement i l'ocupació, la cohesió social i la inclusió social.
Dos dels quals ja s'han finançat durant les convocatòries anteriors, i els altres dos temes són nous.
Per a poder optar a aquest finançament solament podran fer-ho les ciutats de més de 50.000 habitants o aglomeracions urbanes organitzades que constitueixin una associació / agrupació d'autoritats urbanes, en el cas de Catalunya: l'Àrea Metropolitana de Barcelona (AMB) i les mancomunitats.
Cada projecte podrà percebre fins a 5 milions d'euros.
La iniciativa UIA està cofinançada pel programa FEDER amb un 80%.
A dia d'avui quatre ciutats catalanes tenen projectes innovadors finançats per l'UIA: Barcelona (amb dos projectes), Viladecans, Mataró i Gavà.
L'objecte del Programa Empleaverde és la convocatòria de subvencions per a la contractació de persones desocupades a temps complert per un període mínim de 6 mesos en entitats que estiguin vinculades, directa o indirectament, amb l'economia verda i/o blava.
També inclou entitats que, no estant-hi vinculades, generin una ocupació que contribueixi a una línia de negoci sostenible o a la gestió d'una millora ambiental en l'entitat.
Els ajuts del "Ministerio para la Transición Ecológica", una iniciativa de la "Fundación Biodiversidad" per a l'impuls i la millora de l'ocupació, l'emprenedoria i el medi ambient.
Està cofinançat pel Fons Social Europeu (FSE) en el marc del "Programa Operativo Empleo, Formación y Educación 2014-2020".
A través del programa Empleaverde, la "Fundación Biodiversidad" actua com a pont entre la política d'ocupació i la política ambiental amb un doble objectiu:
Alhora, els projectes aborden dos blocs temàtics:
Les subvencions estan dirigides a entitats privades, amb o sense ànim de lucre.
El tipus de contracte pot ser indefinit o per obra i servei, a jornada completa.
L'import sol·licitat per l'entitat beneficiària per cada persona contractada serà de 3 vegades el salari mínim interprofessional vigent al moment de la publicació de la convocatòria.
Aquesta quantitat es veurà incrementada en 500€ en aquells casos en que la persona contractada pertanyi a algun/s dels col·lectius prioritaris.
L'actuació serà cofinançada en un 50% o un 80% en funció de la regió objectiu a la que estigui ubicat el centre de treball.
El centre tecnològic Eurecat (membre de TECNIO) coordina el projecte europeu Optogenerapy, que té com a objectiu desenvolupar un implant biomèdic que pugui ser aplicat per a millorar el tractament de pacients amb esclerosi múltiple.
L'implant, basat en la tecnologia de l'optogenètica -la combinació de tècniques de genètica i l'òptica per a estimular les cèl·lules a fabricar elles mateixes el fàrmac necessari – posarà sobre la taula un tractament innovador per a l'esclerosi múltiple que elimini els efectes secundaris de l'actual tractament a partir d'injeccions diàries o setmanals.
La solució d'Optogenerapy millorarà la qualitat de vida i l'adherència al tractament dels pacients.
Optogenerapy, iniciat el passat febrer i amb una durada de 37 mesos, està finançat amb fons de la Unió Europea en el marc del programa Horitzó 2020 i compta amb la participació d'onze socis de set països europeus.
El dia 28 de gener de 2019 té lloc a València el Seminari Nacional de Transferència del projecte SHERPA, en el marc de la fira CEVISAMA.
Aquesta serà una oportunitat per conèixer de primera mà el projecte SHERPA i els avantatges que aquest pot oferir.
SHERPA té per objectiu principal reforçar la capacitat de les administracions públiques per millorar l'eficiència energètica dels seus edificis.
Finançat pel Fons Europeu de Desenvolupament Regional (FEDER), a través del Programa de cooperació mediterrània Interreg MED, el projecte està liderat pel Departament de Territori i Sostenibilitat de la Generalitat de Catalunya i agrupa 12 socis, de 6 països.
Actualment el projecte es troba en la fase de transferència, amb l'objectiu d'assegurar que els resultats obtinguts en la fase de test són transferits i capitalitzats a tants municipis i regions MED com sigui possible.
Una part molt important d'aquest període son els Observadors, és a dir, aquelles entitats municipals que es registren al projecte i que en una fase posterior de capitalització poden optar a participar-hi de manera activa, amb la realització d'un projecte de renovació energètica en un dels seus edificis seguint el model desenvolupat per SHERPA.
Els principals avantatges que pot obtenir un municipi al convertir-se en Observador de SHERPA són:
Durant la Jornada s'exposaran també les novetats en el Codi Tècnic d'Edificació (CTE) i es presentaran els ajuts per a la reforma i rehabilitació d'habitatges, i la regeneració urbana en el marc del Pla Estatal d'Habitatge 2018-2021.
Podeu trobar tota la informació sobre SHERPA i registrar-vos com a Observadors a la web del projecte.
Unitat d'Avaluació i Seguiment de Programes Europeus.
Secretaria d'Hàbitat Urbà i Territori.
Departament de Territori i Sostenibilitat.
El programa Erasmus+ en l'àmbit esportiu té per objectiu generar, compartir i difondre experiències i coneixements sobre diferents aspectes que afecten l'esport a nivell europeu.
També es persegueix incrementar la participació en l'esport i l'activitat física i de voluntariat.
L'Agència Executiva en l'àmbit Educatiu, Audiovisual i Cultural (EACEA) ha publicat els resultats de les entitats de l'àmbit del esport que han estat premiades amb assistència financera en diferents categories:
Entre tots els seleccionats trobem sis entitats de Catalunya de diferents àmbits:
Promoció del voluntariat a l'esport
Promoció dels jocs i esports tradicionals europeus
"TOGETHER: Promoció dels esports i jocs tradicionals europeus".
Junts per un diàleg intercultural inclusiu
Millora del bon govern a l'esport
Promoció del l'educació a través del esport amb especial atenció al desenvolupament d'habilitats, així com suport a la implementació dels Guidelines de la Unió Europea en les carreres duals d'atletes
Promoció del l'educació a través de l'esport amb especial atenció al desenvolupament d'habilitats, així com suport a la implementació dels Guidelines de la Unió Europea en les carreres duals d'atletes
"Desenvolupament d'habilitats i competències".
Promoció de voluntariat a l'esport
El projecte 4helix+ té com a missió estimular la innovació intersectorial i transfronterera, i millorar la col·laboració entre els clúster marítims mediterranis dins de les seves quàdruples hèlixs i amb nous agents d'innovació no institucionals per establir noves aliances.
Les pimes del sector marítim a la Mediterrània comparteixen diversos reptes que afecten al seu potencial d'innovació.
Entre alguns d'ells, una participació limitada en R+D+I, dificultats per accedir a finançament, poca disponibilitat a treballar amb altres sectors i poca col·laboració transnacional.
Per suplir aquestes debilitats s'oferiran xecs d'innovació per valor de 480.000 euros on es donarà suport a almenys 48 projectes del sector marítim que impulsin oportunitats i innovació.
L'acció estarà liderada per Sviluppo Marche (Itàlia) i implementada pels següents socis: Cambra de Comerç de Barcelona, Universitat de Camerino (Itàlia), Cambra de Comerç de Thessaloniki (Grècia), Central European Initiative (Itàlia), Cambra d'Economia de Croàcia (Croàcia), Cambra de Comerç de Sevilla, XXI Dinamic Network (Portugal), Albanian Development Fund (Albània) i Cambra de Comerç de Marsella (França).
El projecte està finançat pel Programa Interreg MED.
El període d'execució s'iniciarà l'1 de febrer de 2018 fins el 31 de juliol de 2020.
Les comunitats RIS3CAT són actuacions conjuntes de grans agrupacions d'empreses i agents del sistema d'R+D+I d'un àmbit sectorial, per millorar la competitivitat mitjançant l'aplicació de tecnologies transversals.
L'estratègia està considerada com un exemple de bones pràctiques per la Comissió Europea.
Les comunitats es seleccionen mitjançant convocatòria competitiva, en total hi ha tres convocatòries (2015,2016,2017) per crear 15 comunitats RIS3CAT.
L'organisme gestor és ACCIO, l'agència per a la competitivitat de l'empresa.
En aquesta convocatòria s'han destinat 24 milions d'euros dels 26 previstos inicialment i s'han seleccionat 6 comunitats, amb aquestes sumarien, a dia d'avui, un total de 11 comunitats RIS3CAT, aquestes iniciatives estan finançades pel programa FEDER, tenen un cofinançament del 50% i una durada de 3 anys.
La primera convocatòria, publicada al juny del 2015, i resolta al juny 2016, van resultar seleccionades 5 comunitats RIS3CAT.
Els àmbits objecte de cooperació són: aplicacions digitals per a teràpies i biotecnologia en salut, coordinades per Biocat; energia sostenible i eficient (IREC); alimentació saludable i segura (IRTA); mobilitat (Ficosa), i nous dispositius de diagnòstic i dades massives ( big data ) aplicades a la salut (LEITAT).
Comunitat RIS3CAT de mobilitat connectada, intel·ligent i autònoma
Comunitat RIS3CAT d'indústries del futur
Eurecat, l'Institut de Robòtica i Informàtica Industrial (IRI), el centre tecnològic CTM i l'Institut de Recerca en Energia de Catalunya (IREC)
Comunitat RIS3CAT de tecnologies de la producció agroalimentària
Eurecat, el Clúster Català dels Mitjans de Producció Agrícola (FEMAC), la Universitat Autònoma de Barcelona, Industrial Técnica Pecuaria (ITPSA), Envases Plásticos del Ter, Pinsos del Segre i Fruits de Ponent
Comunitat RIS3CAT Utilities 4:0: transformació digital i living services
Ferrovial, Gas Natural, el Centre Tecnològic de l'Aigua (CETaqua) i Eurecat
Leitat, el Centre Internacional de Mètodes Numèrics en Enginyeria (CIMNE), la Fundació CIM i Eurecat
Universitat de Girona, el CTM-Eurecat, Eurecat, el Catalan Water Partnership (CWP) i la Universitat Politècnica de Catalunya (UPC)
El 31 de maig de 2019 es va publicar la resolució provisional dels projectes admesos a la 3a. convocatòria de projectes del Programa de Cooperació Territorial POCTEFA 2014-2020.
Dels 74 projectes presentats, s'han admès 72, 49 d'ells amb participació de socis catalans.
Dels projectes amb participació catalana 20 han estat seleccionats en l'eix de dinamitzar la innovació i la competitivitat, 9 en l'eix de promoure l'adaptació al canvi climàtic i la prevenció i gestió de riscos, 6 en l'eix de promoure la protecció, la valorització i l'ús sostenible dels recursos locals, 1 en l'eix d'afavorir la mobilitat de béns i persones, i 13 en l'eix de reforçar les competències i la inclusió en els territoris.
La resolució definitiva de la convocatòria es resoldrà al Comitè de Programació que tindrà lloc el 15 d'octubre de 2019.